Page:Scottish minstrel (4).pdf/6

 28

JOCK O' HAZELDEAN.

Words by SIR W. SCOTT. Music by J. WHITAKER. Key-note F.

" Why weep ye by the tide, ladye-

Why weep ye by the tide ?

I'll wed ye to my youngest son,

And ye sall be his bride;

And ye sall be his bride, ladye,

Sae comely to be seen;"

But aye she loot the tears down fa',

For Jock o' Hazeldean.

"Now let this wilful grief be done,

And dry that cheek so pale,

Young Frank is chief of Errington,

And Lord of Langley dale;

His step is first in peaceful ha',

His sword in battle keen;"

But aye she loot the tears down fa',

For Jock o' Hazeldean.

A chain o' gowd ye sall not lack,

Nor braid to bind your hair ;

Nor mettled hound, nor managed hawk,

Nor palfrey fresh and fair ;

And you, the foremost of them a',

Shall ride our forest queen;"

But aye she loot the tears down fa',

For Jock o' Hazeldean.

The kirk was deck'd at morning-tide,

The tapers glimmer'd fair;

The priest and bridegroom wait the bride

And dame and knight are there.

They sought her both by bower and ha',

The ladye was not seen,

She's o'er the border, and awa

Wi' Jock o' Hazeldean!



OH! DINNA ASK ME GIN I LO'E YE.

Words by DUNLOP. Air" Gin a Body meet a Body."

Key-note B. flat.

On ! dinna ask me gin I lo'e thee,

Troth I daurna tell;

Dinna ask me gin I lo'e ye,

Ask it o' yoursel'.

Oh ! dinna look sae sair at me,

For weel ye ken me true;

Oh ! gin you look sae sair at me,

I daurna look at you.